
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	23 noiembrie 2010

	Nr.
	27/666 


AVIZ

asupra propunerii legislative pentru modificarea Ordonanţei de urgenţă a Guvernului nr.75/2005 privind asigurarea calităţii educaţiei
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, pentru dezbatere şi avizare, prin adresa nr. Plx 499 din 9 noiembrie 2010, cu propunerea legislativă pentru modificarea Ordonanţei de urgenţă a Guvernului nr.75/2005 privind asigurarea calităţii educaţiei. 

Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 17 noiembrie 2010.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a propunerii legislative cu un amendament, redat în Anexa la prezentul aviz.
PREŞEDINTE,




SECRETAR,


Victor Paul DOBRE



Adrian SOLOMON

Întocmit,

Expert parlamentar Sorina SZABO
Anexa
Amendament admis:
	Nr. crt.
	Text propunere legislativă
	Text propus de Comisie

(autorul amendamentului)
	Motivare 

	1.
	1. La articolul 16, alineatul (2) se modifică şi va avea următorul cuprins:

“(2) Sediul, organigrama şi regulamentul de funcţionare ale ARACIS se stabilesc, prin hotărâre a Consiliului ARACIS, în termen de 60 de zile.”

	1. La articolul 16, alineatul (2) se modifică şi va avea următorul cuprins:

„(2) Sediul, organigrama şi regulamentul de funcţionare ale ARACIS se stabilesc, prin hotărâre a Consiliului ARACIS.” 

Autori: membrii Comisiei
	S-a eliminat sintagma “în termen de 60 de zile” pentru a da posibilitatea modificării operative a organigramei şi regulamentului de funcţionare, potrivit necesităţilor şi evoluţiei în timp a activităţilor Agenţiei.

